Viborger Samler, 1845-01-07
Stænderforsamlingen i Roeskilde, 57de Møde. Udfaldet af Afstemningen i Sagen om Selveiendoms større Udbredelse var i det Væsentlige Følgende: Kammerraad Drewsens og Landsoverretsprocurator Christensens Amendement; At det maatte behage Hs. Majestæt snarest muligt at forordne en hensigtsmæssig organiseret Commission til – under fuldstændig Offentligheds Control og Bistand – at undersøge, og derefter foreslaae om de Forhold og Vilkaar, hvorunder Danmarks Bondestand i det Hele og dens godsbundne Medlemmer i Særdeleshed for Tiden finde sig, navnlig med Hensyn til, hvad der endnu staaer tilbage at gjøre for denne Stands endelige og fuldstændige Deelagtiggjørelse i virkelig Frihed og Lighed for Person, Eiendom og Virksomhed med Statens op rige Borgere, forkastet med 52 Stemmer mod 12. Til Optagelse i Forsamlingens Petition ved Jndstillingen: Comiteens Forslag: At det ansees som ønskeligt, at Afløsningen paa samme Maade maatte kunne omfatte alt frit Hartkorn, altsaa ogsaa Kjøbstædernes, samt Beneficiargodset, forsaavidt de gjældende særegne Bestemmelser for en ringere Beskatning af de geistlige Embedsmænds Jorder ei maatte være til Hinder derfor, antaget eenstemmig med 64 Stemmer. Comiteens Forslag: At det, ved Siden af Comiteens Forslag om Tilveiebringelsen af Afløsningscapitalen maatte komme under Overveielse, om Afløsningen ei kunde iværksættes ved et, til en noget lavere Rente end den almindelige, optaget Laan, naar samme kunde holdes udenfor den almindelige Statsgjæld, og forrentes samt amortiseres ved Hjælp af den ved Afløsningen vundne Skattefrihed; antaget med 61 Stemmer mod 3. Kammerherre Neergaards Amendement: At fuld og contant Erstatning gives saavel for de forhøiede Skatter, som for de øvrige Byrder, der maatte paalægges Besidderne af det frie Hartkorn, forkastet med 50 Stemmer mod 14. Comiteens Forslag: At Forsamlingen antager, at saameget anbefaler Fjernelsen af de Ulemper, som nu foraarsages ved Uligheden mellem det frie og ufrie Hartkorn, at, naar der tilstaaes en contant Betaling af det Fem og Tyvedobbelte Beløb af det frie Hartkorns Lettelse i alle Skattebyrder, dertil medregnet Fouragepengene og Afgiften til kongelige Tjeneste-Reiser, saa ville de Vedkommende i Almindelighed dermed finde sig tilfredse; men skulde Regjeringen dog erfare, at navnligen de, der allene besidde Hovedgaardstaxt Jord uden tilliggende Bøndergods, ikke i Almindelighed vilde blive tilfredse med den foreslaaede Afløsning, da ønsker Forsamlingen Sagen stillet i Bero, og den næste Stænderforsamling nærmere meddeelt Regjeringens Anskuelse, om den omhandlede Afløsning ei paa anden Maade kunde fremmes, navnligen paa den Maade, at den iværksættes for alle deres Vedkommende, som ikke inden en vis forelagt Frist erklærede, at de ei vilde indlade sig paa samme; antaget med 53 Stemmer mod 11. Comiteens Jndstilling under Litr. a: At Forsamlingen under de i Præmisserne udviklede Forudsætninger andrager paa, at der maa blive udarbeidet og den næste Forsamling forelagt et Lovudkast, sigtende til at afløse Uligheden mellem det privilegerede og uprivilegerede Hartkorn, hvorved de om denne Gjenstand ovenfor fremsatte bemærkninger maatte komme under allerhøieste Overveielse, antaget med 59 Stemmer mod 4. Kammerraad Drewsens Amendement: At Forsamlingen andrager paa, at, dersom Comiteens Jndstilling under a vinder Hans Majestæts allerhøieste bifald, men derimod ei det paatænkte Laan kan contraheres til 3 eller 3 1/2 pCt., Godtgjørelsen da maatte erlægges i Kongelige 3 pCt. bærende Obligationer, og den fjerde Procent anvendes til Amortisation, og til aarlig Jndfrielse af den dertil svarende Sum, forkastet med 5 Stemmer mod 13. Comiteens Jndstilling under Litr. b: At dermed navnligen maatte bortfalde den Hindring, som Opretholdelsen af de complette Sædegaardes Rettigheder hidtil har lagt i Veien for Afhændelsen af sammes Bøndergods til Selveiendom, antaget med 57 Stemmer mod 7. Høiesteretsadvocat Lehmanns Amendement til Jndstillingerne bog c: At Hs. Majestæt allernaadigst vilde behage, ved en Commission at lade undersøge, hvorvidt der forøvrigt, uden at træde Eiendomsretten eller nogen anden velerhvervet Rettighed for nær, fra Statens Side af Lovgivningens eller Forvaltningens Vei, kunde gjøres noget til at fremme og lette Fæstegodsets hurtigst mulige Overgang til Selveiendom eller ialtfald til Arvefæste, forkastet med 40 Stemmer mod 24. Comiteens forandrede Jndstilling under Litr. d: At Forsamlingen anholder om, at det af Regjeringen bliver tilkjendegivet, at de Foranstaltninger til Ophævelse af alt Fæstegods og af Tiendebyrden, hvorom der anholdes i de ovenanførte fra en Mængde Landboere indkomne Andragender, ingensinde kunne ventes allernaadigst bevilgede, eftersom de gaae ud paa Indgreb i Andres velerhvervede Rettigheder; forkastet med 37 Stemmer mod 27.